**Dacă ți-aș spune...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă ți-aș spune că în oboseala cea mare

Găsesc izvorul firav al puterii

Ca să înving odiosul balaur din om, m-ai crede?

Dar dacă ți-aș dovedi că în cele mai negre gânduri

Care mă bântuie de la o vreme

Găsesc un punct de sprijin pentru sclipirea unui zâmbet?

Acum înțelegi de ce nici furtuna, nici frământările vieții,

Nici tristețea profundă nu reușesc

Să mă doboare din locul în care sunt?

Sigur că înțelegi... Te-ai uitat în jos și mi-ai văzut picioarele

Înfipte în pământul strămoșilor

Unde degetele sunt rădăcini până la diamantul răbdării.

Din el îmi trag seva pentru frunzele sufletului

Care caută lumina stelei ce mă călăuzește

Și pe care tu nu o cunoști...Speranța!